WEB-ODISSEA	Mès quan, recorrent er aspre camin, se trapèren a pòca distància dera ciutat e arribèren ena hargada hònt de clares aigües, que d’era cuelhien era aigua es ciutadans (ère òbra d’Itaco, Nerito e Polictor; l’enrodaue per toti es costats un bòsc d’aubars, que se neurissen dera umiditat; vessaue era aigua, plan fresca, de naut de tot d’ua arròca; e ena sua part superiora s’auie bastit un autar entàs ninfes, a on toti es caminants hègen sacrificis), se trapèc damb eri eth hilh de Doli, Melanti, qu’amiaue es milhores crabes des sues vegades entath sopar des pretendents e lo seguien dus pastors.